CELEX: 62012TN0165
Language: sl
Date: 2012-04-11 00:00:00
Title: Zadeva T-165/12: Tožba, vložena 11. Aprila 2012 – European Dynamics Luxembourg in Evropaïki Dynamiki proti Evropski komisiji

23.6.2012   
            
            
               SL
            
            
               Uradni list Evropske unije
            
            
               C 184/17
            
         Tožba, vložena 11. Aprila 2012 – European Dynamics Luxembourg in Evropaïki Dynamiki proti Evropski komisiji
   (Zadeva T-165/12)
   2012/C 184/30
   Jezik postopka: grščina
   
      Stranke
   
   
      Tožeči stranki: European Dynamics Luxembourg SA (Ettelbrück, Luksemburg) in Εvropaïki Dynamiki – Proigmena Systimata Tilepikoinonion Pliroforikis kai Tilematikis AE (Atene, Grčija) (zastopnik: Β. Christianos, odvetnik)
   
      Tožena stranka: Evropska komisija
   
      Predlogi
   
   Tožeči stranki Splošnemu sodišču predlagata, naj:
   
               —
            
            
               Sklep št. CMS/cms D(2012)/00008 Evropske komisije z dne 8. Februarja 2012, ki je bil tožečima strankama vročen 9. Februarja 2012, s katerim je Evropska komisija zavrnila ponudbo tožečih strank v javnem razpisu z omejenim postopkom št. EuropeAid/131431/C/SER/AL, razglasi za ničen, in
            
         
               —
            
            
               Komisiji naloži vse postopkovne stroške tožečih strank.
            
         
      Tožbeni razlogi in bistvene trditve
   
   Tožeči stranki s tožbo predlagata razglasitev ničnosti Sklepa Evropske komisije št. CMS/cms D(2012)/00008 z dne 8. februarja 2012, ki je bil tožečima strankama vročen 9. februarja 2012,, s katerim je Evropska komisija zavrnila ponudbo tožečih strank v javnem razpisu z omejenim postopkom št. EuropeAid/131431/C/SER/AL
   Tožeči stranki trdita, da je treba v skladu s členom 263 PDEU spodbijani Sklep razglasiti za ničen, zaradi kršitve določb prava Unije, in, podrobneje, iz naslednjih razlogov:
   
               1.
            
            
               Prvič, zato, ker naj bi Komisija kršila načelo preglednosti, saj po dopisu Komisije z dne 21. februarja 2012 ponudnikom ni bil dovoljen dostop do zapisnika ocenjevalne komisije;
            
         
               2.
            
            
               Drugič, zaradi kršitve obveznosti obrazložitve s strani Komisije:
               
                           —
                        
                        
                           ker v zvezi z značilnostmi in ugodnostmi tehnične ponudbe izbranega ponudnika v izpodbijanem sklepu, tudi po dopisu Komisije z dne 21 februarja 2012, sploh ni bila navedena obrazložitev ocene tehnične ponudbe izbranega ponudnika in utemeljitev te ocene;
                        
                     
                           —
                        
                        
                           ker je bila v zvezi s tehnično ponudbo tožečih strank v izpodbijanem sklepu, tudi po dopisu Komisije z dne 21. februarja 2012, obrazložitev ocen povsem pomanjkljiva.